Jean-Baptiste Clément

Jean-Baptiste CLÉMENT,  Johano Baptisto KLEMENTO (naskiĝis la  en Bulonjo-Biljankurto, mortis la  en Parizo) estis kantisto kaj membro de la Pariza Komunumo konata ĉefe pro esti la aŭtoro de la kanto Le Temps des cerises (La tempo ĉeriza), kun muziko de Antoine Renard, kiu fariĝis ekde la fino de la 19-a jarcento simbolo por la laborista movado de la Komunumo.

 Biografio 
Clément estis poeto, socialisto, framasono, kuprolaboristo, ĵurnalisto kaj ekzilito en Belgio en 1867, kie li publikigis sian faman kanton. Poste li estis enkarcerigita ĝis la insurekcio de 1870. Membro de la Nacia milico, li partoprenis en la insurekcioj de oktobro 1870 kaj januaro 1871. Marte Clément estis elektita membro de la Konsilantaro de la Komunumo el la 18-a arondismento de Parizo. Li partoprenis en la administrado de la Komunumo ĉe diversaj postenoj. En la ĵurnalo Cri du peuple ( Popola krio) de Jules Vallès li protestis kontraŭ la fermo de kelkaj ĵurnaloj opoziciantaj la Komunumon. Li luktis ĉe la barikadoj dum la Sanga semajno kaj poste li verkis la kanton La Semaine Sanglante ( La Sanga Semajno) kiu denuncas la perfortan subpremadon kiun suferis la komunumanoj.

Clément ekziliĝis en Londono, kie li pludaŭrigis la lukton. Kondamnita je morto en 1874, li estis amnestiita en 1879. Li revenis al Parizo post la amnestio de 1880 kaj aktivulis en la socialisma partio de Jules Guesde. Kiam Clément estis enterigita ĉe la tombejo Père-Lachaise la 26-an de februaro 1903, ĉirkaŭ 5 000 homoj ĉeestis la ceremonion.

 Elprenaĵo el La Tempo ĉeriza 
Se kantos ni pri la temp’ de l’ ĉeriz’Kaj la najtingal’, kaj mokanta merl’Festados sen fino……Sed mallongas tro la temp’ de l’ ĉeriz’,Ja, kiam dum revo plukas duop’Orelo-juvelojn…

 Eksteraj ligiloj 
eta|dekstra|250px|Tombo de J-B Clément en la Tombejo Père-Lachaise

 La Tempo ĉeriza , plena teksto en kunlabora versio de Marcelo Redulezo, kiel ĝi aperas en La Pariza Komunumo de 1871 (SAT-EFK, dua eldono)
 Kantoj de Jean-Baptiste Clément

 Referencoj 
 Bernard Noêl, Dictionnaire de la Commune (Flammarion, kolekto Champs, 1978).

Clément, Jean-Baptiste
Clément, Jean-Baptiste
Clément, Jean-Baptiste
Clément, Jean-Baptiste
Kategorio:Homoj de la Pariza komunumo